
administracijos direktoriaus








2019 m. liepos     d.
                                                                                                įsakymu Nr.  
STATYBOS, REMONTO IR ARCHITEKTŪROS SKYRIAUS 
VYRIAUSIOJO ARCHITEKTO
PAREIGYBĖS APRAŠYMAS

I SKYRIUS

 PAREIGYBĖS CHARAKTERISTIKA

1. Statybos, remonto ir architektūros skyriaus vyriausiasis architektas yra karjeros valstybės tarnautojas.

II SKYRIUS 
PASKIRTIS


2. Statybos, remonto ir architektūros skyriaus vyriausiojo architekto pareigybė reikalinga organizuoti ir kontroliuoti valstybės ir savivaldybės institucijų teisės aktų architektūros, urbanistikos, teritorijų planavimo, kraštotvarkos, statybos, aplinkosaugos, paminklosaugos ir žemėtvarkos srityse įgyvendinimą Jonavos rajono savivaldybėje arba juos įgyvendinti.
III SKYRIUS

VEIKLOS SRITIS
3. Šias pareigas einantis valstybės tarnautojas vykdo specialiosios veiklos srities - teritorijų planavimo, statybos ir žemėtvarkos, kultūros paveldo objektų priežiūros – funkcijas. 
IV SKYRIUS

 SPECIALIEJI REIKALAVIMAI ŠIAS PAREIGAS EINANČIAM VALSTYBĖS TARNAUTOJUI

4. Valstybės tarnautojas, einantis šias pareigas turi atitikti šiuos specialiuosius reikalavimus:

4.1. turėti aukštąjį universitetinį architektūros krypties išsilavinimą;

4.2. turėti ne mažesnį  kaip 1 metų architekto darbo stažą;
4.3. išmanyti ir gebėti pagal kompetenciją taikyti Lietuvos Respublikos viešųjų pirkimų, investicijų, teritorijų planavimo, žemės, žemės reformos, statybos įstatymus, Lietuvos Respublikos Vyriausybės nutarimus ir kitus teisės aktus, reglamentuojančius viešąjį administravimą, valstybės tarnybą, vietos savivaldą, architektūrą, urbanistiką, teritorijų planavimą, žemėtvarką, aplinkosaugą, paminklosaugą, statybą;
4.4. mokėti dirbti šiomis kompiuterinėmis programomis: MS Word, MS Excel, MS Outlook, Internet Explorer; 

4.5. mokėti valdyti, kaupti, sisteminti, apibendrinti informaciją, sklandžiai dėstyti mintis raštu ir žodžiu;
4.6. išmanyti dokumentų rengimo ir įforminimo bei raštvedybos taisykles;
4.7. savarankiškai planuoti ir organizuoti savo darbinę veiklą.

V SKYRIUS

 ŠIAS PAREIGAS EINANČIO VALSTYBĖS TARNAUTOJO FUNKCIJOS

5. Šias pareigas einantis valstybės tarnautojas atlieka šias funkcijas:
5.1. siekiant užtikrinti Lietuvos Respublikos teritorijų planavimo įstatymo ir poįstatyminių teisės aktų, reglamentuojančių teritorijų planavimą, reikalavimų įgyvendinimą bei strateginių tikslų teritorijų planavimo srityje pasiekimą:



5.1.1. organizuoja iš rajono savivaldybės biudžeto finansuojamų savivaldybės teritorijos ar jos dalių bendrųjų, specialiųjų ir detaliųjų planų rengimą;


5.1.2. tvirtina teritorijų planavimo dokumentų sąlygas;


5.1.3. derina rajono savivaldybės rengiamų teritorijų planavimo dokumentų sprendinių projektus, atstovauja savivaldybės patvirtintų dokumentų, kitų planavimo subjektų rengiamų planavimo dokumentų sprendinių derinimo procese, pateikia tvirtinti teritorijų planavimo dokumentus savivaldybės tarybai;


5.1.4. dalyvauja rengiant rajono teritorijų raidos analizę, prognozes ir projektus;


5.1.5. analizuoja inžinerinės infrastruktūros būklę ir plėtrą;



5.1.6. dalyvauja planavimo subjektų parengtų teritorijų planavimo dokumentų svarstymo su visuomene procese;



5.1.7. konsultuoja ir informuoja fizinius ir juridinius asmenis apie teritorijų planavimo sąlygas ir procedūras, patvirtintus teritorijų planavimo dokumentus;


5.1.8. organizuoja teritorijų planavimo dokumentų platinimą.


5.2. Siekiant įgyvendinti savivaldybės strateginius tikslus žemėtvarkos srityje:


5.2.1. rengia pasiūlymus dėl savivaldybės ribų keitimo, Nacionalinės žemės tarnybos pateiktą dokumentaciją dėl sklypų dydžių ir ribų bei tikslinės žemės naudojimo paskirties keitimo;

5.2.2. konsultuoja fizinius ir juridinius asmenis tikslinės žemės naudojimo paskirties, jos pakeitimo galimybių ir tvarkos klausimais;

5.3. Siekiant įgyvendinti Lietuvos Respublikos statybos įstatymo nuostatas:
5.3.1. tvirtina ir išduoda statytojui (užsakovui) specialiuosius architektūros reikalavimus;

5.3.2. Statybos įstatymo nustatyta tvarka derina statinių projektus;

5.3.3. derina mažųjų architektūros formų inžinerinio teritorijos parengimo projektus.

5.3.4. išduoda leidimus statybos darbams;

5.4. Siekiant įgyvendinti Lietuvos Respublikos želdynų įstatymo ir poįstatyminių aktų nuostatas: 

5.4.1. išduoda leidimus dėl saugotinų medžių ir krūmų kirtimo, persodinimo ar kitokio pašalinimo atvejų bei šių darbų vykdymo.
5.4.2. derina apželdinimo projektus.

5.5. Siekiant įgyvendinti Lietuvos Respublikos reklamos įstatymo ir poįstatyminių aktų nuostatas, derina ir išduoda leidimus reklamoms.
5.6. Kontroliuoja savivaldybės teritorijoje esančių kultūros paveldo objektų priežiūrą, apsaugą ir administravimą.


5.7. Kontroliuoja pastatų ir sklypų teisinio registravimo procesą, imasi priemonių, kad naujai suformuotų ir esamų valstybinės žemės sklypų naudotojai savalaikiai sudarytų žemės nuomos sutartis. 


5.8. Renka ir sistemina medžiagą projektavimo konkursams, dalyvauja viešųjų pirkimų komisijos darbe, siekiant užtikrinti savivaldybės administracijos tikslų įgyvendinimą.
5.9. Vykdo rajono savivaldybės tarybos sprendimus, mero potvarkius, administracijos direktoriaus įsakymus ir skyriaus vedėjo pavedimus, kitas skyriaus nuostatuose numatytas funkcijas, siekiant užtikrinti skyriui pavestų uždavinių įgyvendinimą.
5.10. Vykdo kitus nenuolatinio pobūdžio skyriaus vedėjo pavedimus, kad būtų pasiekti savivaldybės strateginiai tikslai.

VI SKYRIUS

 ŠIAS PAREIGAS EINANČIO VALSTYBĖS TARNAUTOJO PAVALDUMAS


6. Šias pareigas einantis valstybės tarnautojas tiesiogiai pavaldus skyriaus vedėjui.
Susipažinau:

______________                        ______________              
______________________                      

            (pareigos) 
                                                 (parašas)
                        
               (vardas ir pavardė)

   

________________
               

                  (data)

